JIS)" 

QUIDAM 

DE  SYSTEMATE  BROWNIANO  ; 

SPECIMEN  INAUG  TJ  ELAEE , 

QUOD 

IN  AUGUSTISSIMA  MEDICORUM  MONSPELIENSIUM  ACADEMIA  5 
Publicis  disputationibus  subjiciebat 

AUCTOR 

Jacobus-Julianus  Richardusde  LAPRADE,  Segusianus  ^ 
almae  scholae  Med  JMonsp.  studiosorum  Syndicus ,  gym¬ 
nasii  clinici  Praefectus  ,  pristina ?  scholae  regio  -  militaris 
Purnonensis  olim  alumnus  ,  ejusdem  urbis  collegii  nuper 
Projessor ,  scholae  medico-chirurgicae  Lugdunensis  quon¬ 
dam  discipulus  j,  Mediolani  Segusianorum  urbis  nosoco¬ 
mii  civilis  ac  militaris  necnon  pauperum  hospitii  phar- 
macice  antiquus  Pector. 

Pro  doctoralibus  insigniis  consequendis. 


Seraper  ego  auditor  tantum  ?  nunquam  ne  reponam  ? 

Juvenal.  Satyr.  i.  v.  i. 


MONSPELII, 

Ex  tjpis  Joannis  MARTEL  nata  majoris,  ad  aulam Praefecttir® , 

N.°  62.  Anno  XII. 


< 

f 


* 


0 


s 


' 


9 


LJ 


/ 


-  . 


> 


1  k- 


( "  :  /  .i 


.  t  \  *  f  ;* 


.  •- 


r. 


•' 

" 


»  -  » 

•  ”  ‘i 


'  ;  \  ■  V  .  >  ■ 


*  i 


' 

. 


/ 


\  ■  ■ 


'x  - 


/ 


♦ 

v. 


1 


V 


/ 


4 


**/■* 


MARINI.  RICH  ARDI.  DE.  L APR IDE 

DUM.  VIVERET. 

EQUITIS.  REGIS.  CONSILIARII.  AC,  MEDICI. 

IN.  ALMA.  MEDICORUM.  MONSPELIENSIUM.  UNIVERSITATE. 

D  O  C  T  O  R  I  S. 

AQUARUM.  MINERALIUM.  FORENSIUM.  PROFECTI. 
SOCIETATIS.  REGI:  MED:  PARIS:  SOC:  REGNICOLAE. 
PLURIMARUMQUE.  ACADEMIARUM.  SODALIS. 

O  P  T  I  M  I.  PATRUM. 

UXORI.  NATIS.  AMICIS.  EGENIS.  AC.  ARTI.  SUaE. 
ADHUC.  aETATE.  FLORENTIS.  ABLATI. 

MANIBUS.  IN.  AETERNUM.  VE  NER ANDIS. 

HANC.  IN.  PIETATIS.  MONUMENTUM.  DISSERTATIUNCULAM, 

LUGENS.  VOVET.  FILIUSi 

MATRIQUE.  COLENDISSIMaE. 

FRANCISCJE.  ELISABETHaE.  D’AIRAUD. 

FRATRI.  ET.  SORORIBUS.  AMATISSIMIS. 

GRATI.  ANIMI.  BENEVOLENTIA?.  AMORISQUE.  PIGNUS. 

OFFERT. 

DIE.  XX.  MENSIS.  JULII.  ANI  MDCCCIV. 


N.  B.  Te  monitum  habere  volo  ,  L.  B.  quod  in  expositione 
systematis  Brownii  ,  ejus  propriis  vocabulis  et  phrasibus ,  quan¬ 
tum  licuit ,  usitatus  sum  j  ubi  vero  propositionem  quamdam 
ex  toto  transcripserim }  hac  nota  «  insigniri  scito.  Quam  autem 
Biiowni  Medicinae  Elementorum  editionem  consuluerim,  quosque 
libros  circa  hanc  doctrinam  pervolverim  ex  sequenti  catalogo 
comperies. 

1.  Joannis  Brunonis  ,  M.  D.  etc.  Elementa  Medicinoe  ,  cum  prcefatione 
P.  Moscati.  Mediolan.  1792  z/z-8°. 

2.  Elementi  di  Medicina  dei  dott.  G.  Broun  ,  etc.  Tradott.  dalV inglese 
da  Solinghi.  Napoli  ,  1796  ^  3  v.  in- 8°. 

3.  Spiegazione  delta  dottrina  medica  di  G.  Broun  ,  dei  sig.  G.  Frank. 
Birenze  ,  1802.  2  p.  in- 8°. 

4.  Riflessioni  sui  sistema  di  Broun  3  da  V.  L.  Brera  ,  Venezia  ,  1801. 
in- 8.° 

5.  Elementi  di  Medicina  pratica  ,  etc.  dei  sig.  JVeikard ,  tradot.  da 

DE  SYSTEMATE  BROWNIANO. 

\  ■  * 

i. 

Dtjm  mecum  ipse  revolverem  quot  et  quibus  systematibus 
artis  medicae  praecepta  coordinare  dilucidareque  medici  ten- 
tarunt,  animadverti  plures  practicos  eximios  theorias  quam¬ 
quam  longe  diversas  profitentes,  pari  cum  successu  medicinam 
exercuisse.  Huic  cogitationi  defixus  haerens,  systemata  ne 
minimum  quidem  influxum  ,  saltem  quoad  sui  artis  probe 
gnaros,  in  praxim  medicam  obtinere  ratus  sum.  Ast  ubi 
primum  mihi  occurrerit  doctrina  Browniana ,  ej usque  secta¬ 
tores  ante  aegrorum  lectum  conspexerim  ,  medicos  vel  aliunde 
sapientiores ,  cuj usque  opinionis  quodam  raptos, 

multum  mali  aegrotantibus  afferre  intellexi ;  perlustravi  de¬ 
mum  scriptoris  scotigenae  doctrinam  pensiculatiusque  truti- 
navi.  Quid  circa  tanti  momenti  quaestionem  excogitarim 
vobis  hodie  summatim  offero ,  Professores  admodum  ve¬ 
nerandi;  ne  hic  quaeratis  refutationem  perfectam,  neque 
sermonis  leporem:  curae  et  sollicitudines,  praeter  temporis 
exiguitatem,  ab  hoc  consilio  animum  longe  averterunt.  Indul¬ 
gentia  vero  vestra  fretus ,  'a  fundamentorum  systematis  brow- 
niani  expositione  iqitium  capiam*. 

I  I.  a.  ))  In  omnibus  vitae  statibus,  homo  et  reliqui  ani¬ 
mantes  a  mortuis  se,  yel  alia  quavis  inanimi  materia,  hac 
sola  proprietate  differunt  :  quod  externis  rebus  et  quibusdam 
sui  propriis  actionibus  sic  adflci  possunt ,  ut  ipsis  vivis ,  pro¬ 
priae  suae  actiones  efficiantur.  Quod  dictum  qtiicquid  in  rebus 
vitale  est  comprehendit ,  ebque  ad  plantas  pertinet. )) 

B.  Haec  autem  proprietas  incitabilitas  dicenda,  materiam 
nervosam  et  solidum  muscularem  in  corpore  animato  sedem 
habet ,  non  ex  partibus  constans ,  non  in  alia  partis  sede 
alia  est,  nec  a  se  ipsa  differt,  sed  tantum  pro  varia  orga¬ 
norum  structura  diversitatem  praebet,  una  toto  corpore  et 
indivisa  proprietas.  Sub  hoc  igitur  vocabulo  et  nervorum 
jsensilitas  ,  et  musculorum  irritabilitas  confundendae  veniunt. 

C.  Incitabilitas  vero,  sentiendi  vel  incitamentum  susci¬ 
piendi  facultas,  per  se  ipsam,  vitam  non  constituit,  nisi 
intervenerint  potestates  externae  aut  in  illam  ipsam  agentes, 
aut  in  organa  quatenus  eam  possident. 

I).  Potestates,  incitantes  nominandae,  in  materiam  orga¬ 
nicam  incitabilitate  praeditam ,  quantum  vim  stimulatricem 
in  se  habent,  incitationem  producunt:  unde  vita  omnis  defluit. 

JE.  Yita  igitur  incitabilitate  et  stimulo  conflatur :  »  illius 
rei  et  actionis  sive  dempto  opere,  sive  dempta  proprietate, 
mors  certa  :  nihil  aliud  vitae  necessarium  ».  Nec  corpus  inci- 
tabile  absque  stimulo ,  neque  incitabilitate  orbatum ,  quam¬ 
quam  organicum ,  stimulo  vel  vehementiori  vivum  fleri  potest. 

F.  Incitabilitatis  naturam  ipsam  anquirere  et  maxime  ar¬ 
duum  et  prorsus  inutile  foret.  »  Sed  quicquid  est :  vel  ejus 

aliquantum,  vel  ejus  vis  aliqua,  unicuique  vivere  incipienti 
tribuitur.  Tributi  sive  vis ,  sive  copia ,  in  aliis  animantibus 
et  iisdem  alias,  alia  est  »:  pro  varia  enim  aetate  et  diversa, 
valetudine  differt;  in  pueris  major,  in  viris  mediocris,  in. 
senibus  imminuitur ;  in  secunda  sufficiens ,  in  adversa  vero 
valetudine  aut  deficiens,  aut  abundans,  pro  maiori  minorive 
incitantium  intensitate. 

III.  g.  Ad  vitam  facientes  res  externae ,  potestates  inci¬ 
tantes  jam  nuncupatae  ,  omnia  sunt  quae  in  corpus  incitabile 
agunt  aut  agere  valent ;  et  haec  praecipua :  »  calor ,  victus  , 
sanguis ,  hinc  segregati  humores  et  aer.» 

H.  »  Corporis  ipsius  actiones  idem  praestantes  ,  contrac¬ 
tio  muscularis,  sensus  et  cerebri  in  cogitando  et  affectus  ciendo 
vis,  sunt,  liae  dum  sicut  reliquae  corpus  adficiunt,  ita'  tam 
a  cce  teris  quam/ a  se  ipsis  exoriuntur.  » 

/.  »  Potestatum  incitantium  effectus  ciim  unus  idemque 
sit,  scilicet  stimulare,  omnium  igitur  opus  unum  et  idem 
quoque  esse ,  nec  aliarum  aliam  actionem  existere  conce¬ 
dendum  ».  Omnia  quidem  incitantia  eodem  modo ,  id  est  sti— 
mulo  agunt,  nec  inter  se,  nisi  intensitate  discrepant. 

K.  Earumdem  potestatum  nulla  quamlibet  partem  magis 
quam  caeteras  afficit,  nisi  cui  recta  admovetur ;  ast  effectus 
in  universam  brevi  diffunditur  iiicitabilitatem  unam  et  indi¬ 
visam:  nec  incitatio  in  parte  quadam  major  esse  potest,  dum 
in  toto  corpore  minor;  nec  in  parte  quavis  minor,  ubi  in 
reliquo  systemate  abundautior  evadit. 

Z/.  »  Quoniam  solae  potestates  communes  omnia  vitae 
creant  et  soliupL  earutti  opus  stimulans  est :  in  stimulo  igitur 

«  • 

omnia  quoque  vitae ,  omnis  sive  secunda ,  sive  adversa  vale¬ 
tudo,  nec  in  ulla  alia  re  consistunt.  )) 

Incitabilitas  et  stimuli  actio  se  invicem  habent  in  ra¬ 
tione  inversa ,  ita  ut  :  ))  quo  potestates  imbecillius  egerint , 
seu  stimulus  minor  fuerit,  eo  magis  incitabilitas  abundet; 
quo  validius  stimulus  incubuerit,  ed  illa  exhaustior  subsit; 
illic  admotus  stimulus  incitationis  plus,  liic  minus  usque 
suscitet.  »  Quae  cum  ita  sint,  incitationis  quantitas  incita- 
biiitatis  et  stimuli  summa  exprimetur. 

IV.  2V.  Sanitas  in  mediocri  incitatione ,  scilicet  incitabi- 
lit  atis  et  stimuli  aequa  proportione  et  convenientia  consistit. 

O.  Ast  ubi  i.°  incitatio  nimii  stimuli  actione  justo  vio¬ 
lentior  evaserit ;  2.°  incitabilitas  vehementiori  aut  longius 
protracta  incitantium  vi  defecerit,  exhausta,  vel  defatigata 
fuerit;  5.°  debiliore  aut  brevius  continuata  abundaverit,  ac¬ 
cumulata  vel  aucta  fuerit :  tunc  morbus  adesse  dicitur. 

»  •  .  m  Ii  IV  ' '  J  ;J  t  r 

.  P.  Qui  tres  status  sthenia ,  immodica  incitatione  nota¬ 
bilis ;  asthenici  seu  debilitas  ,  directa  vel  indirecta ,  deliciente 
incitatione  seque  spectabiles,  nuncupantur:  unde  omnes  morbi 
pendent ;  morbi  autem  in  locales  dividuntur  et  communes  ; 
de  his  solum  verba  lient. 

*  Q.  »  Nati  immodica  incitatione  morbi  communes  plilo- 
gistici  seu  sthenici  ;  quos  deficiens  creat  anti  -  plilogistici 
seu  asthenici  nominantur.  Hinc  duse  morborum  formae.  In 
quam  utramque  opportunitas  semper  praecedit.  » 

P.  ))  Opportunitas  autem  seu  praedis  positio  ad  morbos, 
est  corporis  status  a  secunda  valetudine  ita  recedens,  ad 

adversam  ita  vicinus ,  Ut  illius  adhuc,  quam  insidiose  simulat,1 
contineri  finibus  videatur.  )) 

S.  »  Potestates  incitantes  quae  ad  morbos  phlogisticos 
opportunitatem  aut  ipsos  faciunt ,  phlogistica  vel  proprie 
stimulatrices  appellandae;  ad  asthenicos  viam  sternentes,  vel 
ipsos  facientes  ,  asthenica  ,  anti-ph  logistica  ,  seu  debilita - 
trices  nuncupandae ,  corporis  status  illos  aut  in  eos  opportu¬ 
nitatem  dans,  diathesis  ph logistica  dicenda;  hos  cum  pro¬ 
pria  iis  opportunitate  praestans ,  anti-plriogistica  seu  asthe¬ 
nica  nominanda.  CJtraque  diathesis  communis  opportunitati 
cum  morbo  status  est ,  magnitudine  tantum  varians ;  potes¬ 
tates  utrumque  ad  morbi  modum  attollentes  noxarum  exci¬ 
tantium  vocabulo  distingue.  » 

V.  T.  Morbi  igitur  omnes  qui  in  genus  humanum  saeviunt 
ad  duo  capita,  videlicet  stheniam  et  astheniam  (P),  referri 
debent;  asthenia  autem  directa  aut  indirecta  sub  duplici  res¬ 
pectu  spectanda  se  offert,  quod  haec  ab  exhausta,  illa  quidem 
ab  accumulata  iucitabilitate  repetenda  sit.  In  prima  classe 
morbi  inflammatorii  ,  et  qui  a  nimia  virium  vitalium  inten- 
sitate  pendent,  in  secunda  vero  morbi  spasmodici  et  in  de¬ 
bilitate  positi  connumerandi  sunt. 

U.  Atque  etiam  noxae  debilitatem  directam  producentes , 
indirectam  creantibus  conjungi  possunt:  inde  debilitas  mixta 
ex  tat. 

V^.  ))  Ad  noxas  communes  referendae  sunt  contagiones 
quia  sive  stimulando,  sive  debilitando  agunt,  idem  earum 
quod  communium  noxarum  opus,  scilicet  eadem  causa  sub  est ; 
quam  causam  idem  quoque  effectus  non  consequi  non  po¬ 

test  ».  Morbi  igitur  contagiosi  vel  inter  pblogisticos  \  vel 

inter  anti-phlogisticos  ordinandi  sunt ,  nec  indolem  pecu- 

•  *-*.  —  *-  . 

liarem  prae  se  ferunt. 

VI  x.  Quam  rationem  incitabilitas  et  stimuli  tum  in 
secunda,  tum  in  adversa  valetudine  sequantur,  recte  intel- 
liges  modo  inspicias  scalam  quamdam  incitabilitatis  et  sti¬ 
mulorum  nuper  a  Brownianis  (i)  extractam.  Supponatur 
incitabilitas  et  vis  stimulatrix  utraque  —  4o.  4o  autem  -f- 
4o  =  80 ;  incitationis  et  sanitatis  expressio.  Detur  nunc  vis 
stimulatrix  =  5o  ;  tum  admissa  ratione  inversa  (M)  ,  incita¬ 
bilitas  erit  =  3o ,  et  habebimus  ad  morbos  sthenicos  oppor¬ 
tunitatem.  Si  vero  progressa  fuerit  vis  stimulatrix  usque  ad 
sexagesimum  gradum ,  mediocris  aderit  sthenia,  et  incitabilitas 
ad  vigesimum  recedet.  A  sexagesimo  ad  septuagesimum  vio¬ 
lenta  sthenia ,  h.  septuagesimo  ad  octagesimum  debilitas  indi¬ 
recta  ,  et  mors  incitabilitate  ad  O  reducta.  Et  e  contrario  sit 
vis  stimulatrix  —  5o  et  consequenter  incitabilitas  —  5o;  ad 
morbos  asthenicos  opportunitatem' comprehendemus.  Minua¬ 
tur  iterum  stimulus  usque  ad  vicesimum  gradum  asthenia 
mediocris  erit  notanda.  Pergat  ad  decimum  imminutio  ,  vio¬ 
lenta  asthenia  seu  debilitas  directa  evadet  ;  a  decimo  vero 
ad  O ,  progredietur  debilitas  usque  ad  mortem  absolutam. 

T.  »  Diathesi  phlogisticoe  (Q  )  medendoe  consilium  im¬ 
minuere,  asthenicae  augere  incitationem  est,  eo  usque  dum 
id  hujus  quod  iis  extremis  medium,  bonoe  valetudini  con¬ 
venit,  reponatur.  Nullum  aliud  medendi  Consilium  communes 
.morbi  recipiunt,  n 


(i)  Vide  Riflessioni  sui  sistema  di  Bi\>Wn  ?  di  Luigi  Brera. 

Z.  »  In  curatione  autem  indirectae  debilitatis  (  O-P-T  )* 
quaecumque  ejus  magnitudo  sit ,  quocumque  nimii  stimuli 
genere  orta  sit  ,  stimuli  qui  pro  auxilio  potissimum  utendus 
est,  non  multo  minus  eo  qui  morbum  fecerit,  adhibendum  , 
dein  minus  minusque  donec  morbus  solvatur  ,  addendum. 

AA.  »  Ad  rectam  debilitatem  (  O-P-T  )  medendam,  a 
minimo  stimulo  primum  incipiendum,  dein  ad  plus  usque 
donec  vitiosa  incitabilitatis  abundantia  paula tim  deteratur  et 
tandem  salus  reducatur  ascendendum.  x> 

BB .  Ad  debilitatem  mixtam  ( U )  profligandam ,  mixta 
curandi  methodus  adhibenda  est. 

CC.  Quomodo,  quove  ordine  addenda  vel  subtrahenda  sint 
in  utraque  diathesi  incitantia,  ex  scala  jam  allata  (X)  facile 
percipies. 

Y 1 1.  dd.  »  Auxilia  autem  diatheseos  phlogisticae  sunt 
potestates  debiliore,  quam  qui  secundae  valetudini  conveniat, 
stimulo  incitantes ,  debilitantia  compendii  causa  in  curatione 
dicendae  )).  Quibus  evacuantia  praesertim  et  frigus  ascri¬ 
benda  sunt. 

BB.  »  Diatheseos  asthenicae  auxilia  sunt  potestates  vali¬ 
dius  quam  ut  optimae  valetudini  congruant  incitantes ,  sti¬ 
mulantia  quo  commodius  ab  alteris  distinguantur  in  medendi 
usu  nominandae  ».  Inter  quas  primum  locum  opium. vindicat. 

FF.  Et  haec  omnia  sive  incitantia  aut  stimulantia ,  sive 
debilitantia  nuncupentur ,  non  inter  se  discrepant  nisi  quod 
haec  minori,  illa  vero  majori  vi  stimulatrice  gaudeant:  debi¬ 
litantia  quidem  non  quod  vere  debilitent,  sed  quia  nimis 
stimulant ,  dicuntur. 

GO.  Omnes  igitur  morbi ,  tum  phlogiistici,  tum  ahti- 
plilogistici  ex  diversa  tantum  incitationis  in  tensi  ta  te  diffe¬ 
rentiam  praebent ;  quin  alium  sanum ,  alium  morbosum  sta¬ 
tum  esse,  hoc  porro  refellitur  quod  potestatum  utrum  que  fa¬ 
cientium  aut  depellentium  idem  opus  est.  Quod  si  in  morbis 
omnibus  unus  tantum  differentiae  modus  conspicuus  sit  ^  con¬ 
sequens  est  ut  omnis  nosologica  methodus  tanquam  vana 
et  inutilis  habeatur. 

VIII.  hh.  Morbi  minuuntur ,  aut  ultro  recedunt  ,  ubi 
noxae  minori  cum  intensitate  agunt,  vel  penitus  cessant. 

II.  Morbus  sthenicus,  seu  debilitantium  abusu,  seu  quod 
ipse  vehementior  fuerit ,  asthenicus  fieri  potest. 

KK.  Natura  non  agit  absque  stimulo,  nec  valet  in  cura¬ 
tione  morborum  ,  nisi  casu  vel  arte  potestates  externae  con¬ 
gruenter  admotae  fuerint. 

LL.  In  curatione  morborum  ad  causarum  generalium  cog¬ 
nitionem  recurrendum  est  :  symptomatum  enim  exploratio 
fere  semper  fallit,  et  nunquam  sufficit  ut  certa  diagnosis  con¬ 
sequatur. 

I X.  Ex  generalibus  supra  positis  tanquam  Brownianaev 
d<5c  trinae  fundamentis ,  omnia  quae  ad  vitam  pertinent,  tum 
in  secunda  ,  tum  in  adversa  valetudine  ,  quasi  corollaria  facile 
deducuntur.  Quod  si  autem  fundamenta  labentur  ruet  et 
ipsum  systema.  Sed  ad  refutationem  properemus. 

4  :  •  *  .  r  .  -  .  '  ■  :  \ 

X.  Quantum  et  quibus  proprietatibus  omne  animal  ab 
alia  qualibet  materie  inorganica  differat,  nemo  nescit  qui 
animum  ad  naturae  indagationem  paulfi  attentius  appulerit. 

Elementorum  numero  et  combi  natio  ne ,  fluidorum  et  Soli¬ 
dorum  coexistentia ,  variarum  partium  varia  structura,  orga¬ 
norum  peculiarium  compositione  et  forma,  sensu,  motu,' 
intellectu,  ut  millena  alia  mittam,  lioec  differentia  innotescit* 
As t  ubi  primum  lias  singulas  proprietates,  quantum  inter  se 
vinculo  necessario  continentur  ,  sub  unico  quodam  respectu 
intueri ,  vel  sub  eodem  ambitu  amplecti  volumus ,  tunc, 
mens  nostra  complexam  vitee,  idaeam  concipit ,  et  abstracte 
vitam  tanquam  unicam  proprietatem  inteiligit,  unde  tota 
animalium  et  materiei  inorganicae  diversitas  pendet,  aut  pen¬ 
dere  videtur. 

XI.  Quod  si  liorno  et  reliqui  animantes  a  mortuis  se,  vel 
alia  quavis  inanimi  materia  ,  unica  proprietate  ( A  )  nempe 
vita  differunt,  et  aliunde  Bk.ownius  hanc  discrepantiam  in- 
citabilitati  (  B  )  tantum  assignet ,  necesse  est  ut  ex  ipsa 
Brownii  mente  vita  et  incitabilitas  perinde  ac  una  eademque 
proprietas  habeantur.  Verum  incitabilitas  per  se  ipsam  ,  vitam 
non  constituit ,  nisi  intervenerint  potestates  extern  ce  (  C. )  ; 
inde  patet  manifesta  contradictio. 

XI  I.  Utrum  incitabilitas  seu  sensilitas  in  sui  essentia 
semper  eadem  sit  ( B. ),  ej  usque  variationes  a  diversa  orga¬ 
norum  structura  unice .  pendeant  nobis  absit  determinare. 
Multa  occurrant  quae  hanc  opinionem  refellere  et  viventi 
corpori  principium  quoddam  sensitivum  merito  ascribere  vi¬ 
dentur,  quibus  illustrissimi  Fouquet  (i)  assensio  nobis  est 


(i)  Vide  artic.  sensibilite  Encycloped* 

tanti  ponderis  ut  ne  metuamus  quidem  secundam  Brownii 
propositionem  sin  minus  quasi  falsam  ,  saltem  tanquam  inva¬ 
lidis  argumentis  innixam  rejicere,  et  eo  magis  quod  in  eadem 
sensili tatem  et  irritabilitatem  confundit  quae  diversas  leges 
diversamque  rationem  sequuntur. 

XIII.  Effectus  diversi  generis  ad  easdem  causas ,  non  secus 
#c  ejusdem  ad  diversas  referre ,  contra  veram  pliilosopliandi 
normam  dicendum  est.  Qui  poterimus  admittere  omnia  vitae 
inci tabilitate  et  stimulo  conflari  (  E-L.  ) ,  quum  sint  multae 
corporis  functioues  ex  hac  hypothesi  inexplicabiles  ?  Nonne 
functiones  assimila trices ,  nonne  quae  ad  resistentiam  vitalem 
pertinent  ab  unica  incitatione  repeti  queunt  ? 

XIV-  Mirabilem  corporis  humani  partium  convenien¬ 
tiam  et  consensum  jamdudum  notaverat  Hippocrates, 
omnis  genuinae  doctrinae  medicae  pater,  naturaeque  indaga¬ 
torum  longe  exemplar  :  universae  enim  et  singulae  systematis 
animalis  partes  consentiunt,  et  ad  cunctas  functiones  perfi¬ 
ciendas  conjluxus  unus  ,  conspiratio  una.  Nemini  quidem 
non  observare  contigit  quo  modo ,  quantaque  cum  harmonia 
ipsis  secum  organa  consonent,  ita  ut  in  statu  sano  virium 
vitalium  et  omnium  quae  ad  vitae  actus  requiruntur ;  in  mor¬ 
boso  autem  et  affectus  et  aegritudinis  et  functionum  pertur¬ 
bationis  subito,  vel  brevi  saltem  tempore  participia  fiant* 
Postquam  igitur,  his  segregatim  functionibus  mere  analytico 
intuitu  consideratis,  earumque  singula  ad  vitalem  vim  pecu¬ 
liarem  ,  tanquam  ipsius  causam  relata ;  per  veram  synthesim 
progredientes  ,  illas  illarumque  vires  operatrices  conspexe¬ 
rimus  ?  comparaverimus ,  abstracto  modo  conjunxerimus  >  ad 

vim  quamdam  summam  virium ,  ad  causam  generalem  sum- 
mam  causarum  mentem  nostram  attollemus  ;  principii  Cu- 
jusdam  ex  quo  vita  defluat  Idaeam  percipiemus  *  tandem  que 
principium  vitale  ,  vitalium  functionum  ,  vitae  ipsius  fons 
et  origo  conceptui  occurret  ;  unum  indivisumque ,  totum 
corpus  regens,  omnia  quae  in  oeconomiam  animalem  incur- 
lunt  sentiens,  pro  grato  vel  ingrato  affectu  accipiens  aut  re¬ 
pellens  ;  aliquibus  reapse  existens,  multis  notio  complexa 
et  abstracta,  plerisque  forma  loquendi  tantum  commodior 
esse  videtur, 

X  V.  Quoe  dicta  etsi  Brownianos  incitabilitati  omnino ; 
quod  pio  parte  duntaxat  levissima  admitti  potest,  congrue¬ 
rent,  non  inde  constaret  quidquid  ex  incitabilitatis  unitate 
et  mdi visibilitate  Brownius  deducere  conatur  (K. ).  Quam¬ 
quam  enim  incitabilitatem  unam  esse  atque  indivisam ,  nec  ex 
partibus  constare ,  nec  in  variis  organis  quoad  essentiam  variare 
i.  B- )  t  m  concessum  veniret ,  non  inde  sequeretur  quod  sti¬ 
mulus  qualiscumque  cuilibet  parti  admotus,  in  universam 
incitabilitatem  aequabiliter  ageret,  nec  partem  ullam,  nisi 
cui  immediate  applicetur,  veliementiori  incitamento  afficeret. 
Constat  autem  observatione  et  experientia  multas  substantias 
potius  in  lianc  quam  in  illam  agere  partem  ubicumque  ad¬ 
motae  smt,  vel  ingestae  vel  extus  appositae ;  et  pro  unico  exem¬ 
plo  sint  cantharides,  quae  quomodo  adhibitae,  quove  loco 
applicatae  sint ,  vesicam  et  organa  circumjacentia  irritamento 
seinper  affectant,  quamvis  ventriculus  ipse,  immediate  et 
prrmodum  attactus,  nihil  sentierit,  nihil  expertus  fuerit. 
Eodem  alia  gravis  patet  error,  inci tationem  nempe  nec  mi- 

nui  nec  augeri  posse  in  qualibet  parte ,  quin  et  toto  syste¬ 
mate  minuatur  vel  augeatur,  et  versa  ratione;  ast  vero  multi 
morbi  medico  obviam  eunt  qui  nec  auctam,  nec  imminutam 
incitationem ,  verum  in  variis  organis  ,  vel  organorum  syste¬ 
matibus  inaequalem  virium  distributionem  pro  causa  agnos¬ 
cunt.  Quod  latius  enucleabitur  ubi  de  morbis  sermo  erit. 

X  Y I.  Quemadmodum  afficiendae  facultati  unitatem  et 
indivisibilitatem  ,  sic  et  afficientibus  potestatibus  unicum 
opus,  unicumque  agendi  modum  ( J.  )  Brownius  tribuit. 
Etenim  ex  illo  potestates  omnes ,  sive  stimulare ,  sive  debili¬ 
tare  dicantur ,  plus  minusve  incitant  (  FF. )  in  eoque  tantum 
omnis  discrepantia  consistit.  Id  si  verum  foret,  uniuscujusque 
stimulantis  usus  ,  etiam  in  aliis  morbis  et  pro  diversis  or¬ 
ganis  indiscriminafim  adhiberetur;  ast  longe  fit  aliter  :  quippe 
consuetudinis  imperium,  differentia  morbi  et  diversa  orga¬ 
norum  sensilitas  variationem,  differentiam,  diversitatem  sti¬ 
mulantium  expostulant;  idem  praescribunt  Browniani,  muta¬ 
tionemque  medicamentorum  perinde  ac  necessariam  denotant, 
dum  agitur  de  curatione  morborum,  eoque  sibi  ipsis  evi¬ 
denter  contradicunt.  *  v  ,  . 

Br.  Moscati  vidit  mulierem  quamdam  opii  diij  quotidie 
sumentem,  ex  eo,  inquit  J.  Frank  (i)  Brownii  indefessus 
'sectator,  quod  incitantis  abusu,  incitabilitas  valde  exhausta 
fuerat.  Veriim  haec  faemina  ,  aliorum  incitantium  praesertim 
et  moralium  actione  non  miniis  quam  antea  sensilis  extitit : 


(i)  Vide  Spiegazione  della  dottrina  medica  di  Brown  ,  dei  dott.  Giu- 
seppe  Frank.  T,  2;  p.  48,  • 

unde  liquido  patet  quod  stimuli  non  tantum  intensitate,  sed 
etiam  agendi  modo  -differant,  et  aliunde  pro  aliis  individuis  * 
temporibus ,  morbis ,  organis ,  stimulos  variare  certum  est. 

XVII.  Quam  rationem  incitabilitas  et  incitatio,  tum  ia 
statu  sano,  tum  in  morborum  formatione  sequantur,  ex  prae¬ 
missis  Brownianae  doctrinae  fundamentis  (  M-N-O-X  )  cui¬ 
libet  conspicuum  est.  Nimio  stimulo  sthenia ,  incitabilitatis 
exhausto  ast/ienia  indirecta ,  ejusdem  accumulatione  directa  , 
indirectae  et  directae  junctione  mixta  producitur.  Nimio  sti¬ 
mulo  vis  vitalis  augeatur  nemo  inficias  iverit ;  verum  quo 
pacto  vitae  praecipua  facultas ,  vita  ipsa  (  XI.  )  sui  accumu¬ 
latione  debilitatem  constituat,  id  haud  facile  quivis  intelliget. 
Sed  quid  moror  magnum  aggredi  argumentum?  Ex  ipsis 
Brownii  opinionibus,  quod  morbus  sit  impossibilis,  quodque 
numquam  detur  inter  sanitatem  perfectam  et  mortem  inter¬ 
vallum,  necessario  consequitur.  Admissa  enim  incitabilitatis 
et  vis  stimulatricis  ratione  inversa ,  ubi  incitabilitas  accumu¬ 
la  tior,  minore  stimulo,  quam  ubi  exhaustior  evaserit,  majore 
eamdem  incitationem  non  produci  non  posse  evidens  est , 
donec  usque  vel  incitabilitas,  vel  vis  stimulatrix  ad  nihilum 
reducatur.  Supponantur  ergo  ut  supra  (  X.  )  incitabilitas  et 
vis  stimulatrix,  utraque  =  4o.  4o  autem  +  4o  =  80  :  incita¬ 
tionis  et  sanitatis  expressio.  Detur  nunc  vis  stimulatrix  =  5o ; 
tum  incitabilitas  erit  =  3o.  5o  quidem  -f  5o  =  80.  incita¬ 
tionis  quantitas  eadem.  Si  vero  progressa  fuerit  vis  stimu¬ 
latrix  ad  60 ;  incitabilitas  ad  20  recedet.  60  4-  20  =  80.  Et 
sic  deinceps  donec  ad  O  perveniat  incitabilitas.  Et  e  contra¬ 
rio  sit  vis  stimulatrix  =  3o  et  consequenter  incitabilitas  =  5o ; 
idem  productum  habebimus  nempe  80.  Incitationis  igitur 

quantitas  semper  eadem  erit  sicut  et  valetudo  ipsa. 

XVIII.  Notum  est  physicis,  et  hoc  affectibus  moralibus 
quoque  congruit ,  eo  vividius  impressiones  sentiri ,  quo  ma¬ 
jor  ad  eas  excipiendas  aptitudo.  Verum  ubi  abundantioi  fueiit 
incitabilitas,  valentior  erit  incitamentum  suscipiendi  facultas, 
levior  igitur  stimuli  copia  in  hoc  casu  eumdem  effectum , 
ac  in  contrario  largior  produxisset.  Praeterea  ex  eadem  sen 
tentia ,  mors  nunquam  debilitate  directa  contingeret  ,  quia 
semper  aliquid  stimuli  superest  ,  siquidem  et  sanguis  ,  et 
humores ,  et  aer  ,  et  caloricum ,  et  lumen  etc.  omnino  tolli 
nequeant.  Ex  dictis  videre  est  quantum  absurdi  et  contra¬ 
dictionis  implicet  Browniana  assertio.  Nec  tempus  tereie 
libet,  ut  mixtam  debilitatem  refellam,  incitabilitate  aucta 
simul  et  imminuta  constantem ;  quo  nihil  est  insulsius. 

XIX.  Quibus  praedictis  nobiscum  si  assentiretur,  systema 
Brownianum  ex  ipsis  fundamentis  rueret,  nec  amplioi  leiu- 
tatio  requireretur.  Ast  vero  ne  reprehensioni  vel  levissimae 
locum  demus,  propositionibus  supra  notatis  tanquam  oppo¬ 
sitionis  expertibus  habitis,  ad  ulteriora  progrediemur  et  eo 
libentius  quod  in  morborum  divisione  et  therapeia,  doctrinae 
Brownianae  vitium  et  periculum  latius  clariusque  pateant. 

X  X.  Morbi  communes ,  quos  semper  opportunitas  prae¬ 
cedit  (  Q.  ) ,  sub  duabus  tantum  formis  occurrunt ;  vel  sthe- 
nici ,  vel  asthenici,  hique  vel  directe,  vel  indirecte  (  T.  ) ; 
atque  omnis  curatio  in  stimuli  et  incitaoilitatis  aequa  propoi- 
tione  restituenda  (  Y,  et  seq.  )  consistit. 

Opportunitates  omnes  praecedere  morbos  falsum  censen¬ 
dum  esse  arbitror;  plures  enim  tam  subito  saeviunt  ut  nulla 
praedispositionis  suspicio  acquiri  possit;  saepe-saepius  contagia 

quae  inter  noxas  communes  Brownius  recenset,  vel  firmiorem 
dejiciunt,  unde  quod  adversus  etiam  inopportunos  morbi 
saltem  contagiosi  irruant,  eoque  haec  propositio  tanquam 
generalior  rejicienda  sit,  admittendum. 

XXL  Omnis  morbos  ordinandi  methodus  vel  sympto¬ 
matum  discrepantia,  vel  causarum  differentia  nixa  esse  debet; 
qualiscumque  vero  sit,  cum  singula  singulae  aegritudinis  the- 
rapeia  congruat  opportet.  In  utrisque  plurimum  peccat 
Browniana  divisio ,  sive  speculative ,  sive  practice  spectetur ; 
multi  enim  componuntur  morbi  quorum  et  causae  et  sympto¬ 
mata  et  curatio  valde  diversa  conspiciuntur. 

XXII.  Sed  id  praecipue  fallit  doctrinae  circa  quam  ver¬ 
samur,  quod  quamdam  simplicitatis  speciem  prae  se  ferat, 
quae  quidem  etiamsi  prima  fronte  inexpertos  alliciat,  cogi¬ 
tatione  brevi  quasi  fucus  evanescit.  Quid,  quod  multa  omi- 

^  « 

serit,  medicinam  ad  praecepta  simpliciora  se  adduxisse  con¬ 
tendet  ?  Atque  etiam  quod  circa  causarum  assignationem 
supra  diximus  (  XIII.  ) ,  hic  apprime  locum  obtinet.  Nam 
si  omnia  vitae  ad  incitabilitatis  et  incitationis  modificationes 
referri  nequeunt,  id  quoque  de  morbis  pronuntiandum.  Morbi 
autem  non  solum  in  imminutione  vel  auctu,  prostratione, 
vel  exasperatione,  verum. etiam  in  partitione  virium  inaequali 
inter  varia  organa  consistunt  ;  praeter  quod  fluida  ipsa  , 
non  tantum  solida,  alteratione  quadam  nonnullos  morbos 
foveant. 

XXIII.  Etenim  affectus  spasmodici  quos  ad  asthenicos 
Brownius  retulit  non  tam  ex  ipso  virium  defectu,  quam 
ex  earum  distributione  inaequabili  pendent ,  imo  etiam  pars 
quaevis  actutum  spasmo  laborans ,  yehementiori  incitamento 

afficitur.  Spasmus  enim  nihil  nisi  contractio  solito  violentior  . 

Verum  contractio  vehementissima  quin  vis  vitalis  augeatur 
dari  non  potest;  spasmus  igitur  tanquam  affectio  essentialiter 
asthenica  non  habendus,  quamquam  aliunde  vitalium  ipsa 
virium  summa  in  aeconomia  animali  imminuta  videre  tui.  In 
omni  spasmo,  habita  totius  corporis  virium  ratione,  sive 
major,  sive  earum  summa  minor  sit,  pars  quaelibet  spasmo¬ 
dica  largiori  virium  copia  obruitur.  Ex  quo  videre  est  qiud 
valeat  spasmi  m  tomcuin  et  atonicum  quorumdam  auctorum 
distinctio.  Haec  autem  virium  aberratio,  febrium,  ut  dicunt, 
ataxicarum  praecipuum  exhibet  characterem  ;  aode  quod  haec 
Browniana  assertio  tam  lucidam  virium  prostrationis  et  op¬ 
pressionis  medicorum  Monspeliensmm  theoriam  excludat. 
Huc  quoque  attinet  hydrops,  exhalantium  et  absorbentium 

concentu  ablato  praesertim  conspicua. 

XXIV.  Fluidorum  vivi  corporis  in  morbis  eorumque  fo¬ 
mite  efficaciam  negare ,  idem  est  ac  si  ea  vitae  non  participia 
esse  contenderetur.  Namque  morbus  sicut  et  sanitas  ad  vitam 
pertinet  et  omnia  vivunt  vivi  corporis ;  quin  etiam  humorum 
vitalitas,  eorumque  in  morbis  alteratio  observatione  et  expe- 

V  ,  -  rientia  recte  comprobantur  :  sanguinis  circulationem ,  ipsius 

susceptibilitatem  galvanicam ,  in  febribus  putridis  humorum 
crasim ,  quae  non  quidem  vera  putredine  ast  pi inopiorum 
coherentiae  defectu  innotescit ,  hic  animadvertisse  sufficiat. 

XXV.  Morbos  symptomatibus  diversos  eadem  in  ciasse 
necessario  comprehendi  omni  qui  Brownianam  divisionem 
noverit,  facile  constabit;  qui  enim  aliter  fieri  posset,  cum 
tantus  sit  morborum  numerus  ?  Cujusque  generis  inflamma- 

'  tumes  et  febres  exanthematicas ,  maniam ,  agrypniam ,  obesa- 

tatem  etc.  in  prima  classe;  maciem  vero,  scabiem,  diabetem^ 
rachitim ,  menstruorum  cessationem  ,  retentionem  ,  suppres¬ 
sionem  ,  menorrhaeam ,  heemorragiam ,  diarrhasam  ,  dysente¬ 
riam,  choleram,  tabem,  phthisim  ,  scorbutum ,  hysteriam  , 
rhumatalgiam,  podagram,  asthma,  spasmum,  varias  hydropis 
species,  hypochondriasim  ,  epilepsiam ,  paralysim ,  trismum , 
tetanum,  febres  intermittentes  etc.,  in  secunda  classe  con¬ 
fundit  :  quae  tamen  mox  ad  primam,  mox  ad  alteram  classem 
referri  deberent ,  si  quidem  nonnullus  morbus ,  v.  g.  haemor¬ 
rhagia  ,  et  schema  et  asthenia  deflui  possit  ;  praeter  quod 
plures  febres  intermittentes  primarum  viarum  saburra  tan¬ 
tum  vigent. 

XXVI.  Deinceps ,  ut  erat  propositum ,  de  morborum 
therapeia  dicatur ;  qua  quidem  nihil  est  in  arte  medica  praes¬ 
tantius,  sed  habet  multas  cautiones.  Videndum  est  enim  pri¬ 
mum  ne  falsa  pro  vera  indicatione  sumatur  ,  deinde  quid 
valeant  medicamenta  ,  tunc  quo  modo  quave  ratione  indica¬ 
tioni  congruant.  Snb  hoc  triplici  respectu  browniana  peccat 
therapeia ,  uti  liquidiiis  patebit  ex  sequentibus. 

XXVII.  Ejusdem  morborum  classis  eadem  est  indicatio, 
et  in  stimulatione  vel  debilitatione  omnis  curatio  consis¬ 
tit  (Y).  Febres  igitur  exanthematicae  eamdem  curationem  ac 
inania,  scabies  ac  diabetes,  rachitis  ac  menstruorum  cessa¬ 
tio  ,  haemorrhagia  ac  hysteria ,  spasma  ac  scorbutus ,  phthisis 
ac  epilepsia ,  febris  intermittens  gastrica ,  ac  perniciosa  expo- 
tularet  ?  Quo  quidem  nihil  absurdius. 

v  XXVIII.  Alter  erat  locus  cautionis  ne  medicameutis 
omnino  fictilia  vel  saltem  usu  non  comprobata  proprietas 
tribueretur :  qua  certe  longe  abest  Brownius  dum  de  opii 


virtute  stimulatrice  ;  evacuantium  et  frigoris  debilita trice 
(DD.  EE)  pronuntiat.  Equidem  saepe-saepius  opium  stimu¬ 
lare  videtur  ;  ast  vero  sensili tatem  compescit  ,  doloiem  sedat, 
somnum  allicit;  quo  pacto  id  fiat,  quave  ratione  tam  va¬ 
rient  effectus  ignoratur  ;  sed  quidquid  sit ,  nec  observationes 
nec  experimenta  suppeditant ,  unde  circa  opii  agendi  modum 
tanta  cum  confidentia  decidetur.  Atque  etiam  evacuantia  non¬ 
nisi  debilitent ,  irritant :  namque  quin  stimulent  fluxionem 
in  tubo  intestinali  procreare  nequeunt ,  et  eo  magis  debili¬ 
tant  ,  quo  vehementius  primum  irritarunt. 

XXIX.  Quoniam  autem  frigus  nihil  sit  positivi,  nullam 
in  corpus'  humanum  actionem  exercere  valet ;  speciosum  qui¬ 
dem  argumentum  ,  ratione  et  experientia  minime  fretum.  Ca¬ 
loricum  enim  corporum  particulas  a  se  invicem  repellit ,  ca¬ 
lorici  negatio  ,  id  est  frigus ,  easdem  condensat ,  qua  stipa¬ 
tione  quiddam  incitamenti  suscipi  potest  ;  huc  adde  quod 
viventis  corporis  reactione  ipsum  frigus  roboret ,  et  aliunde 
morbos  inflammatorios  gignere  valeat. 

XXX.  Debilitantia,  non  quod  vere  debilitent,  sed  quia 
minus  stimulant  ( FF. )  dici  falso  asseritur.  Quis  enim  neget 
aquam  ,  ut  coetera  mittam ,  vel  aquosos  vapores  emollire  par¬ 
tem  cui  admoventur?  Nonne  effectus  ille  reapse  debilitans  ? 
Imo  etiam  hoc  principio  necessarie  consequeretur,  quod  quae- 
cumque  substantia  in  sthenicis  adhibita  incitamentum  jam 
vigens  adaugeret,  etiamsi  ejus  levissima  foret  actio. 

XXXI.  Tertium  erat  propositum,  ut  quaedam  inter  in¬ 
dicationes  et  medicamentorum  vires  convenientia  reperiretur , 
in  quo  etiam  latissime  patet  therapeiae  brownianae  vitium  , 
sive  iirdicationum  ?  siye  auxiliorum  falsa  aestimatione. 

Peripleumonia  autem  ,  omnium  sententia  ,  inter  stlienicos 
recensenda  judicatur;  evacuantia  quidem  tanquam  debilitan¬ 
tia  usurpanda  sunt ,  et  reipsa  a  Brownianis  praescribuntur ,  quo 
nihil  esse  periculosius  singulorum  medicorum  experientia 
constat,  vel  quia  motus  vitales  tunc  versus  pectus  dirigendos 
perturbant ,  vel  quod  irritamentum  valde  augeant ,  ex  quo 
praecipue  viget  morbus.  ' 

XXXII.  Praeterea  ad  rectam  debilitatem  medendam  a 
minimo  stimulo  incipiendum  (A A) ,  etc.  et  hoc  etiam  ad  fe¬ 
brium  intermittentium  curationem  pertinet.  Ast  vero  in  fe¬ 
bribus  perniciosis  periculum  in  cunctatione  praesertim  residet ; 
frustra  iterarentur  parvae  closes  :  nam  vehementioris  vel  repen¬ 
tini  stimuli  validior  actio ,  quam  debilioris  vel  diutius  pro¬ 
tracti.  Accedit  eo  quod  kinakina  nonnisi  post  aliquot  horas  ef¬ 
fectus  manifestos  faciat ;  unde  perspicue  iutelligere  est  quid  mali 
mora  ferat ,  et  eo  certius  quod  nullum  quodvis  stimulans  ex¬ 
peditius  Corticis  pertiviani  partes  prospere  suscipere  queat. 

XXXII I.4  Atque  etiam  scorbutus  mere  asthenica  aegritudo  , 
diaeta  imprimis  vegetabili  sanatur  ;  hocque  maxime  doctrinae 
brownianae  adversatur  :  substantiae  -enim  vegetabiles  prae  ani¬ 
malibus  debilitant.  Quo  exemplo ,  sicut  et  plurimis  aliis , 
praecipuam  indicationem  ex  incitatione  aucta  vel  imminuta 
semper  sumendam  non  esse  evidenter  patescit.  In  diarrhaea  et 
dysenteria  victum  animalem  caute  prohibent  Medici ,  longe 
aliter  ac  Brownii  sectatores  qui  hisce  morbis  laborantes  car¬ 
nibus  et  vino  omnimode  ingurgitant ,  quasi  functiones  assi- 
milatrices  debilitatis  non  participes  forent.  Aliunde  juxta 
hanc  theoriam  ,  omnis  aegritudo  repente  inhiberetur  amo¬ 
tione  vel  incitationis  admotu ;  quod  quotidianae  observationi 

Valde  contrarium  cernitur  :  quippe  morbi  assuetas  feresem- 

per  obeunt  periodos  ,  quoecumque  sit  eorum  curatio. 

XXXIY.  Ex  his  duabus  duntaxat  morborum  formis ,  omnis 
nosologiae  inutilitas  perperam  concluditur  (  GG. ).  Circa  quam 
questionem  ,  jam  toties  disputatam  ,  haerere  alienum  a  scopo 
jure  censendum. 

Opportunitas  semper  requiritur  ad  morbos  communes  (Q.) ; 
haec  quidem  in  stheniae  ad  astheniam  transmutatione  (JJ.) 
vel  non  existit ,  vel  in  statu  medio  qui  sanitas  consistit  5  • 
unde  contradictio  patens  ,  aut  assertio  falsa  deducitur. 

XXXV.  Piestant  duae  tantum  Brownii  ultimae  (KK.-LL.) 
propositiones  quae  vi  medicatrice  naturae  et  morborum  diag¬ 
nosi  generatim  spectatis  continentur.  Prima  autem  quamlibet 
naturae  vim  ad  curationes  morborum  penitus  rejicit ;  tot  jam 
et  tanti  viri  hanc  circa  quaestionem  olim  disceptarunt ,  tan¬ 
taque  cum  felicitate  optimam  medicinam  interdum  esse  me¬ 
dicinam  non  facere  clinices  Professores  illustrissimi 
confirmarunt ,  ut  rem  quidem  delibare  non  liceat.  Altera  de- 
miim  ,  ut  vero  paucis  absolvam,  omnem  morborum  diagnosin 
ad  causarum  generalium  indagationem  referre  nititur.  Quo¬ 
niam  autem  notio  causarum  fere  nunquam  certa ,  et  nonnisi 
symptomatum  aestimatione  adipiscatur ,  ac  aliunde  omnis 
morbus  symptomatum  syndrome  tantum  consistat,  sub  utro¬ 
que  aspectu  praenotatae  propositioni  merito  non  assentior. 

XXXVI.  Haec  sunt.  Patres  conscripti,  quae  de  doc¬ 
trina  Browniana  cursim  adumbrare  lentavi ,  hoc  paucorum 
dierum  opus  benigne  acceptum  habere  velitis ;  illudque  non 
scribendi  insulsa  cacoethe  sed  tantum  ab  officio  profectum 
esse  videatur. 


